REGULAMENT CONCURS JUDEȚEAN DE ABILITĂȚI PRACTICE
 „ECOLand”, Ediția a IX-a, martie 2025

Aplicarea practică a cunoștințelor dobândite de elevi la alte discipline se poate realiza prin intermediul abilităților practice, care sunt atractive pentru copii, deoarece aceștia intră în contact cu forme, culori, texturi ale materialelor utilizate în scopuri creării de obiecte, transformându-se din admiratori ai frumosului în creatori ai acestuia. În cadrul procesului instructiv-educativ, abilitățile practice au o valoare deosebită, contribuind nu doar la cultivarea simțului estetic, ci și la dezvoltarea spiritului de observație, a gândirii, a atenției, imaginației și a spiritului de inițiativă. 
	Palatul Copiilor Arad și filiala Clubul Copiilor Pecica organizează în perioada 1 – 8 martie 2025 o nouă ediție a Concursului județean de abilități practice „ECOLand”, concurs prin care se urmărește dezvoltarea de abilități practice în rândul copiilor prin participarea la activități de tip concurs, folosind materiale reciclabile. 
[bookmark: _Hlk156315267]Concursul județean se adresează preșcolarilor și elevilor din învățământul preuniversitar și extrașcolar, fiind cu participare indirectă și constă în realizarea de felicitări, mărțișoare și obiecte de uz casnic, utilizând tehnici variate și materiale reciclabile, carton, lemn sau metal.  Felicitările pot fi realizate atât în format fizic cât și în format digital, prin utilizarea unor editoare grafice (Paint sauTux Paint) sau programe de birotică (Microsoft Office Word sau Microsoft Office PowerPoint). Tema lucrărilor va fi 1 Martie, 8 Martie și primăvara. 
Înscrierea constă în completarea fișei atașate în format Word, expedierea acesteia pe adresa de email stiintacaojoaca@gmail.com, împreună cu  2 - 3 imagini din timpul lucrului și a unei imagini cu produsul final. Data limită de trimitere a lucrărilor este 5 martie 2025. Jurizarea lucrărilor va avea loc în data de 8 martie și se va face de către o comisie de specialitate, care va acorda premiile I, II și III în funcție de punctajele obținute de participanți. Lucrările primite de organizatori vor fi incluse într-o expoziție virtuală realizată prin intermediul aplicație online Padlet.
Rezultatele obținute de participanți și link-ul expoziției virtuale vor fi transmise electronic cadrelor didactice coordonatoare și se vor posta pe site-ul instituției organizatoare www.palatulcopiilorarad.ro și pe site-ul organizatorilor www.stiintacaojoaca.ro.
Concursul județean este etapă de calificare la Concursul Intedisiciplinar „Știința ca o joacă” din luna mai 2025, la această etapă calificându-se participanții care au obținut premiile I, II și III. Informații suplimentare pe adresa de e-mail stiintacaojoaca@gmail.com. 
Organizatorii nu percep taxă de participare.



FIȘĂ DE ÎNSCRIERE
Concursul județean de abilități practice „ECOLand”, martie 2025

Unitatea de învățământ:…......................................................................................
Adresa unității de învățământ: …………………………………………………..
                    …………………………………………………………………………
Nume și prenume cadru didactic coordonator:.....................................................
E-mail cadru didactic:................................................. telefon: .............................

